Alla lihthanke piirmäära jääv hange „Saue lasteaed Midrimaa sisustuse ostmine“

**VÄIKEHANKE ALUSDOKUMENT**

1. **Hanke objekti kirjeldus**
   1. Hanke objektiks on Saue lasteaed Midrimaa sisustuse ostmine vastavalt lisatud spetsifikatsioonile (Vorm 1), sh vajadusel mööbli valmistamine, müümine hankijale, tarne ja paigaldamine, pakendite utiliseerimine jms vastavalt tehnilises kirjelduses ja teistes hankedokumentides sätestatud tingimustele.
   2. Pakkumuses tuleb arvestada, et pakutav ese peab üleandmisel vastama kõikidele kehtivatele õigusaktidele, tehnilistele normidele, standarditele ja vastavate ametkondade nõuetele (sh Terviseamet), ka nendele, mis ei ole hanke alusdokumentides otseselt kirjeldatud.
2. **Nõuded hangitavale sisustusele**
   1. Kõik pakutav ja paigaldatav sisustus peab olema uus, eelnevalt kasutamata ja originaalpakendis.
   2. Pakkuja peab varustama kõik sisustuselemendid kasutus- ja hooldus- ning vajadusel ohutusjuhenditega.
   3. Kõiki Vormis 1 toodud tooteid võib asendada samaväärsetega, mis peavad sarnanema mööbli spetsifikatsioonis märgitutele, vastama kehtivatele nõuetele/standarditele ning olema omadustelt mitte halvemad mööbli spetsifikatsioonis toodud. Pakkumuses tuleb välja tuua detailselt pakutav toode koos kirjelduse ja mõõtudega (või mitu toodet alternatiivide pakkumisel).
   4. Mööbli puhul lubatud mõõtude tolerants +-15% kui mõõtude juures ei ole märgitud teistsugune vahemik. Lauaplaatide suuruse tolerantsid +- 50mm.
   5. Pakkuja arvestab tarnitava sisustuse komplekteerimisel, et ühes ruumis paikneva sisustuse viimistlus on ühelaadne (värvitoon, viimistlusmaterjalid, metalljalad jne). Kui Vormis 1 on toodud toote näidispilt, siis pakutava toodete kuju peab järgima pildil toodut, et täita ühtse visuaalse kokkusobivuse kriteeriumit.
   6. Tarnitavad tooted peavad vastama vastavalt haridusasutuste- ja kontorimööblile kehtestatud õigusaktidele ja standartidele ning olema ohutud tervisele.
   7. Tooted peavad olema saanud loa müügiks Euroopa Liidus.
   8. Toodetega peavad kaasas olema eestikeelsed kasutus- ja hooldusjuhendid.
   9. Lukustatavad kapid ja sahtlid peavad olema varustatud 2 komplekti võtmetega.
   10. Teisaldatava mööbli (lauad, toolid) jalad peavad olema sobilikud põrandakattematerjalile toetamiseks.
   11. Kõikide sisustuselementide metalljalgadele näha ette põrandakaitseotsikud. Sisustuse puitosad tuleb põrandast eraldada jalastega, et vältida toote kahjustumist põrandapesul.
   12. Garantii peab kehtima vähemalt 24 kuud. Pakkujal on õigus pakkuda ka pikemat garantiid.
3. **Sisustuse paigaldamine ja monteerimine**
   1. Müüja paigaldab sisustuse ruumidesse kooskõlastatult hankijaga. Tarne päeval juhendab mööbli/sisustuse paigaldamist hankija esindaja.
   2. Pakkuja peab kontrollima ja tagama selle, et sisustust on võimalik transportida ruumidesse. Samuti vastutab pakkuja selle eest, kui paigalduse käigus kahjustavad pakkuja paigaldajad ruumide viimistlust. Kahjustada saanud viimistluse taastamise kompenseerib pakkuja.
   3. Kui paigaldustöödeks on vajalik eemaldada avatäiteid, uksepiitasid vms tegevusi või peale paigaldust teostada viimistlusparandusi või asendada põrandakatteid vms viimistlus- või muude ehitustööde kahjustuste taastamistöid, kuuluvad need tööd pakkuja kohustuste hulka.
   4. Pakkuja kinnitab kohtkindla sisustuse, samuti kinnitust nõudva mööbli konstruktsiooni külge.
   5. Pakkuja kohustub kaupade paigaldamisel tagama hankija vara säilimise ja kolmandate isikute ohutuse, sh tuleohutuse.
   6. Pakkuja kohustub oma kulul utiliseerima või võtma taaskasutusse kauba tarnimisega seotud pakkematerjali. Kaup tuleb tarnida keskkonnasäästlikes pakendites st pakendid peavad koosnema hõlpsasti ringlussevõetavast materjalist ja/või taastuvatest ressurssidest pärit materjalidest või olema korduvalt kasutatavad. Kõiki pakendimaterjale peab saama hõlpsasti käsitsi sorteerida ühest materjalist koosnevateks ringlussevõetavateks osadeks (nt kartong, paber, plast, tekstiil).
   7. Paigaldatud sisustuselemendid annab pakkuja hankijale üle kirjaliku dokumendi alusel. Dokumendis fikseeritakse sisustuse loetelu ning ruumi viimistluse olukord.
4. **Ajagraafik**
   1. Sisustus on tarnitud ja paigaldatud ning hankijale üle antud ajavahemikul **14.08-20.08.2023.**
   2. Pakkuja esitab hankijale 14 kalendripäeva jooksul peale lepingu sõlmimist kooskõlastamiseks kauba tarne- ja paigaldusgraafiku.
5. **Nõuded pakkujale**
   1. Pakkujal ei tohi esineda riigihangete seaduse § 95 lg 1 punkt 4 ja § 95 lg 4 punkt 8 ja 9 kohaseid pakkumismenetlusest kõrvaldamise asjaolusid. Pakkumuse esitamisega kinnitab pakkuja vastavust eelnimetatud tingimusele ja hankijal on õigus tingimuse täitmise kontrolliks esitada päringuid pakkujale ja kolmandatele isikutele.
   2. Pakkuja eelmise lõppenud majandusaasta netokäive (müügitulu) peab ületama vähemalt 1,5 kordse esitatud pakkumuse maksumuse;
   3. Pakkuja peab olema kolme viimase lõppenud majandusaasta jooksul vähemalt ühele objektile tarninud ja paigaldanud hankeobjektiga analoogseid sisustuselemente.
6. **Pakkumuse koostamise juhis**
   1. Osaliste pakkumuste esitamine on lubatud, st pakkuja võis esitada pakkumuse ainult osadele toodetele sisustuse spetsifikatsioonis. Pakkumusi hinnatakse iga toote osas eraldi.
   2. Pakkumuse esitamisega kinnitab Pakkuja, et:
      1. Pakkujal on olemas nõutava ettevalmistuse ja töökogemusega töötajad;
      2. Pakkujal on pädevus ja nõutavad load ja registreeringud tööde teostamiseks;
      3. esitatud pakkumus on jõus vähemalt viis tööpäeva (5 tööpäeva);
      4. Pakkuja nõustub kõikide hankedokumentide tingimustega;
      5. Pakkuja nõustub maksetingimustega;
      6. Pakkuja esitatud andmed on õiged;
      7. Pakkuja on edukaks tunnistamise korral valmis sõlmima hankedokumentides esitatud tingimustega hankelepingu.
   3. Pakkumuse koosseisus esitada informatsioon (objekti nimi ja aadress, tellija nimetus ja kontaktandmed) kolme viimase lõppenud majandusaasta jooksul vähemalt ühe objekti kohta millel Pakkuja on tarninud ja paigaldanud hankeobjektiga analoogseid sisustuselemente.
   4. Vajadusel esitada pakkumuse koosseisus info pakkumuses sisalduva pakkuja ärisaladuse kohta. Ärisaladus ei saa olla kriteeriumid, mille alusel valitakse välja edukas pakkumus (nt pakutud hind). Kui pakkuja pakkumuses ei märgi, milline osa pakkumusest on ärisaladus, siis on esitatud pakkumus pärast hankemenetluse lõppu avaliku teabe seaduse alusel avalikustamisele kuuluv dokument.
   5. Pakkumuse koosseisus esitada Excelis täidetuna fail „Pakutava sisustuse spetsifikatsioon Saue lasteaed Midrimaa“.
   6. Hankedokumentides kirjeldatud eesmärgi täitmiseks vajalike tööde mahtude määramine on pakkuja kohustus.

1. **Pakkumuste hindamise kriteeriumid** 
   1. Edukas pakkumus on konkreetse toote madalaima maksumusega pakkumus koos transpordi- ja paigalduskuludega.
   2. Kui kahe või enama pakkuja pakkumuses on konkreetse toote madalaim maksumus võrdväärne, siis selgitatakse edukas pakkumus välja liisuheitmise teel. Liisuheitmise korra määrab hankija. Võrdväärse pakkumuse esitanud pakkujatel on õigus viibida liisuheitmise juures. Liisuheitmise võib korraldada ka virtuaalselt, kui on võimalik tagada kõigi pakkujate poolt liisuheitmisel osalemine reaalajas. Liisuheitmise korrast, ajast ja kohast teavitab hankija pakkujaid e-posti teel.
2. **Pakkumuse esitamise viis ja tähtaeg**

Pakkumus esitada e-posti aadressile [info@sauevarahaldus.ee](mailto:info@sauevarahaldus.ee) hiljemalt 19.07.2023 kell 11:00. Lisainfo Saue Vallavarahalduse juhataja Virko Kolks, e-post: [virko.kolks@sauevarahaldus.ee](mailto:virko.kolks@sauevarahaldus.ee) , telefon 5044051.

1. **Küsimused pakkujatele ja läbirääkimised** 
   1. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
   2. Hankija võib pidada pakkujatega läbirääkimisi pakkumuse hinna, sisu ja mahu osas, sh muuta pakkumuses toodud kauba koguseid kuni 10% ulatuses. Sellisel juhul muudetakse vastava proportsiooni ulatuses ka paigaldus- ja transporditasu.
2. **Hankemenetluse otsused, tulemustest teavitamine**
   1. Hankija teeb eelduslikult hankeotsuse kahe tööpäeva jooksul peale pakkumuste esitamise tähtaega ja teavitab hankemenetluse tulemustest kõiki pakkumuse esitanud pakkujaid e-kirja teel. Juhul kui hankija otsus viibib üle kahe tööpäeva, on edukal pakkujal õigus nõuda tööde valmimise tähtaja edasilükkamist vastava arvu päevade võrra.
   2. Hankija ei avalda pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).
3. **Hankelepingu sõlmimine ja tingimused**
   1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
   2. Eduka pakkujaga sõlmitakse hankeleping lähtuvalt lisatud lepingu projektist.
   3. Kui edukaks tunnistatud pakkumuse esitanud pakkuja ei allkirjasta hankelepingut 3 kalendripäeva jooksul alates hankija poolt allkirjastatud lepingu saatmisest pakkujale, siis seda on hankijal õigus käsitleda seda kui eduka pakkumuse esitanud pakkuja poolset lepingu sõlmimisest keeldumist ja pakkumuse tagasi võtmist. Sellisel juhul on hankijal õigus tunnistada kehtetuks pakkumuse edukaks tunnistamise otsus ning hinnata kõiki ülejäänud vastavaid pakkumusi uuesti ja tunnistada edukaks hindamise tulemusel järgmine pakkumus.
   4. Hankija ei tee ettemaksu.
   5. Teenuse eest tasumine toimub pärast kauba üleandmist.
   6. Arve tuleb esitada masinloetava e-arvena, arve tasumise tähtaeg vähemalt 14 kalendripäeva. Väljaspool Eesti Vabariiki registreeritud pakkuja saab vajadusel arve saata ka pdf-formaadis.